Document ID: 32004D0735

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 24ης Μαΐου 2004
για το διορισμό νέων μελών της Επιτροπής των Περιφερειών
(2004/735/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 49,
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,
την Πράξη περί των όρων προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας και περί των προσαρμογών των Συνθηκών επί των οποίων εδράζεται η Ευρωπαϊκή Ένωση, και ιδίως τα άρθρα 14 και 48,
την απόφαση του Συμβουλίου της 17ης Σεπτεμβρίου 2002 για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 2002 έως 20 Σεπτεμβρίου 2006,
τις προτάσεις των κυβερνήσεων της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
έχοντας λάβει τη γνώμη της Επιτροπής,
Εκτιμώντας τα ακόλουθα:
(1)
Ότι λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση, θα πρέπει να συμπληρωθεί η Επιτροπή των Περιφερειών με τον διορισμό ενενήντα πέντε τακτικών και ενενήντα πέντε αναπληρωματικών μελών, εκπροσωπούντων τις περιφερειακές και τοπικές αρχές των νέων κρατών μελών.
(2)
Ότι η σύνθεση της εν λόγω επιτροπής πρέπει να λαμβάνει υπόψη την ανάγκη διασφάλισης της κατάλληλης εκπροσώπησης των διαφόρων συνισταμένων οικονομικού και κοινωνικού χαρακτήρα της οργανωμένης κοινωνίας των πολιτών,
ΑΠΟΦΑΣΙΖΕΙ:
Άρθρο μόνο
Τα πρόσωπα, τα ονόματα των οποίων περιλαμβάνονται στο παράρτημα, διορίζονται μέλη της Επιτροπής των Περιφερειών για την περίοδο μέχρι και την 20ή Σεπτεμβρίου 2006.
Βρυξέλλες, 24 Μαΐου 2004.

Labels: 10
9
15